चेहरे को निखारने और व्‍यक्तित्‍व को प्रभावशाली बनाने में आंखों का सबसे अधिक महत्‍व होता है। क्‍योंकि जब कोई आपसे पहली बार मिलता है तो आंखों में आंखें डालकर ही बात करता है, यानी बातचीत के दौरान आंखें आकर्षण का प्रमुख केंद्र होती हैं। इसलिए जब भी आंखों का मेकअप करें यह सुनिश्चित कर लें कि कहीं इसके मेकअप में कुछ छूट तो नहीं गया। इसके मेकअप के दौरान मस्‍कारा का भी महत्‍व अधिक होता है। इसलिए आंखों का मेकअप करते वक्‍त मस्‍कारा को लगाना न भूलें। मस्‍कारा को अंदर से ऊपर की तरफ आराम से लगायें। इसको लगाते वक्‍त पलकों को ऊपर की तरफ उठायें। आंखों की निचली परत पर मस्‍कारा लगाना न भूलें। इसके बाद अपने आंख के आसपास के हिस्‍से को साफ कीजिए, फिर चेहरे को साफ कर लीजिए। इसके बाद ही फाउंडेशन का प्रयोग कीजिए।